Ja und geschter isch de letschti Tag gsi in Cuenca, mir sind ine Salsa Club uesi Tanzkuenscht go uebe und denn hani mi muesse vo de Fruende und vo de Familie verabschiede. Es isch trurig gsi und ich bi ned gaern gange. Vorallem jetzt, wenni denn ellei am reise bin (gaell Isa, Ruedi und Annick :-) ) Ich ha denn  de Bus von Cuena uf Quito gno und i dere 10h Fahrt hani zwei sehr naetti Ecuadorianer kaenneglernt, wo mir s Zmittag, womer en Pause gha hend, imene echli agfaggte Restaurant zahlt hend. Die Suppe, woni uebercho han, hed so Huehnerfuessli dinne gha und ich ha denn die beidi gfragt, oeb mer das wuerkli chan aesse. Denn hends gseit, si claro! So hani denn ned so heikel choenne tue und ha denn die Fuessli gaesse...waehhhh. Und denn im Bus isch en Verkaeufer mit so offnige Softiis-Glace verbicho. Denn hends  mir doch voll so eis offeriert und ich ha wieder ned guet choenne nei saege und ha denn das Glace gno. Ha chli Schiss gha, dassi nach dem Mageproblem ueberchume, aber es isch nuet gsi, nur huet am Morge hani echli es Rumple gha im Buuch, aber es isch nuet retour cho :-) Im Bus heds no en Milchueberschwaemmig gae, es sind einigi Liter Milch usgloffe, de ganz Bode isch wiis gsi und min Rucksack zmitzt inne. Ja das sind eso d Abentuer gsi, wo uf dere Busfahrt vorgfalle sind.